ගුවන් යානයක් පැහැර ගෙන ඇති බවට නියෝජ්‍ය විදේශ අමාත්‍යවරයා කළ ප්‍රකාශය ප්‍රතික්ෂේප කරන බව යුක්රේන රජය ප්‍රකාශ කරයි.ඇෆ්ගනිස්තානයේ සිර වී සිටින යුක්රේන ජාතිකයන් මුදා ගැනීම සඳහා යැවූ යුක්රේනයට අයත් ගුවන්යානයක් සන්නද්ධ කණ්ඩායමක් විසින් පැහැර ගනු ලැබ ඇතැයි ද යුක්රේනයේ නියෝජ්‍ය විදේශ අමාත්‍ය යෙව්හන් යෙනින් ඉකුත් දිනෙක ප්‍රකාශ කර තිබිණි.කෙසේ නමුත් ඉරානය එම ප්‍රකාශ ප්‍රතික්ෂේප කළ අතර යුක්රේන ආණ්ඩුව ද පසුව සිය නියෝජ්‍ය විදේශ අමාත්‍යවරයාගේ ප්‍රකාශය ප්‍රතික්ෂේප කළේය.ඇෆ්ගනිස්තානයේ කාබුල් අගනුවර හමීඩ් කර්සායි ජාත්‍යන්තර ගුවන් තොටුපොළේ දී මෙලෙස ගුවන් යානය පැහැර ගැනීමට ලක්ව ඇතැයි යුක්රේනයේ නියෝජ්‍ය විදේශ අමාත්‍යවරයා කීය.